
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 141 


15 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Καθορισμός των ορίων αιγιαλού και δημιουργία ζώνης 
παραλίας στη θέση Καλαμάκι περιοχής Αχλαδοχω¬ 
ρίου Πυλίας Ν. Μεσσηνίας. 1 

Κήρυξη αναδασωτέας έκτασης εμβαδού 7009,64 τ.μ. 
στη Δασική Θέση «Δενδρούδι» Δήμ. Διαμερίσμα¬ 
τος Μεταγγιτσίου Δ. Σιθωνίας. Ν. Χαλκιδικής. 2 


ΑΠΟΦΑΣΕΙ Σ 

Αριθ. 1009714/1188/Β0010 (1) 

Καθορισμός των ορίων αιγιαλού και δημιουργία ζώνης 
παραλίας στη θέση Καλαμάκι περιοχής Αχλαδοχωρί¬ 
ου Πυλίας Ν.Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «Περί διοικητικής απο- 
κεντρώσεως όπως αυτές τροποποιήθηκαν και ισχύουν 
σήμερα με τα Ν.Δ. 532/79 Β.Δ. 704/70, ΒΔ 705/70, ΒΔ 
192/72, Π .Δ. 71/84, ΠΔ 347/86, Ν. 2026/92 και ΠΔ 97/93. 

2. Τις διατάξεις του ΑΝ 2344/40 «Περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 του Ν. 719/77 «Περί του 
τρόπου σύνταξης τοπογραφικών υψομετρικών διαγραμ¬ 
μάτων από ιδιώτες μηχανικούς κ.λ.π. 

4. Τις διατάξεις του Ν.Δ. 439/70 «Περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του ΠΔ 284/88 «Περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

6. Την υπ’ αριθμ. 1078204/927/0006Α/6.8.92 κοινή 
Υπουργική απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλών και θέσεων αμμοληψίας. 

7. Τις διατάξεις του άρθρου 19 παρ. 5 του ΝΔ 2344/95, 


του άρθρου 52 παρ. 6του Ν. 2218/94, του άρθρου 4παρ. 
7 του Ν. 2240/94. δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί σε Νο¬ 
μάρχες ανήκουν στον Περ/κό Δ/ντή σε συνδυασμό με αυ¬ 
τές του άρθρου 14 παρ. 2 του Ν. 2399/96 με τις οποίες 
προβλέπεται η κατάργηση των θέσεων των Περιφερεια¬ 
κών Δ/ντών, οι αρμοδιότητες πλέον του οποίου περιήλθαν 
στον Γενικό Γραμματέα της Περιφέρειας και ασκούνται 
από τον Αναπληρωτή Περιφερειακό Δ/ντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ. 6 του ιδίου άρθρου του Ν. 
2503/97 «Διοίκηση, οργάνωση στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις (ΦΕΚ107/Α) σύμφωνα με τις οποίες οι περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97 Υπηρεσίες του Υπουργείου Οικονομικών. 

9. Την 1087903/1481/0006Β/28/8.97 απόφαση του 
Υπουργού Οικονομικών «Περί μεταβίβασης αρμοδιοτή¬ 
των του Υπουργού Οικονομικών στους Προϊσταμένους 
των Περιφερειακών Υπηρεσιών του Υπουργείου Οικονο¬ 
μικών πλην Γ.Λ.Κ. και Γ.Χ.Κ. 

10. Την από 21.1.1999 έκθεση της κατά το άρθρο 100 
του ΠΔ 284/88 αρμόδιας Επιτροπής καθορισμού των 
ορίωντου αιγιαλού και παραλίας γιατον καθορισμό ορίων 
αιγιαλού & δημιουργία ζώνης παραλίας στη θέση Καλα¬ 
μάκι Περιοχής Αχλαδοχωρίου Πυλίας προ χώρου φερο- 
μένου ως ιδιοκτησίας Ιωάννη Νικητόπουλου. 

11. Το από έτος 1998 τοπογραφικό και υψομετρικό διά¬ 
γραμμα κλίμακας 1:500 αποτελούμενο από δύο (2) πινα¬ 
κίδες που συντάχθηκε από τον Τοπογράφο Μηχανικό Μη¬ 
νά Λιόκουρα και το οποίο ελέχθηκε ως προς την ακρίβεια 
της αποτύπωσης από την Τοπογράφο Μηχανικό της ΤΥΔΚ 
Ν. Μεσσηνίας Χριστίνα Λυκουργίατην 5.11.98 και θεωρή¬ 
θηκε την ίδια ημερομηνία όπως ορίζουν οι διατάξεις του 
άρθρου 20 του Ν. 719/77 και συνοδεύει την έκθεση της 
προαναφερόμενης Επιτροπής. 

12. Το με αριθμό πρωτ. Φ.544.5/260/99/Σχ. 465/1.4.1999 
έγγραφο του ΓΕΝ με το οποίο συμφωνεί με τα καθορι- 
σθέντα από την Επιτροπή όρια, αποφασίζουμε: 

Επικυρώνουμε την από 21.1.1999 Έκθεση της κατά το 
άρθρο 100 του ΠΔ 284/88 αρμόδιας Επιτροπής περί χά- 

ραξης των ορίων αιγιαλού και δημιουργία ζώνης παρα¬ 
λίας οτη θέση ΚΑΛΑΜΑΚΙ περιοχής Αχλαδοχωρίου Πυ- 
λίας Ν. Μεσσηνίας καθώς επίσης και το από έτος 1998 
σχετικό με την χάραξη τοπογραφικό υψομετρικό διά¬ 
γραμμα κλίμακας 1:500 σε δύο (2) πινακίδες που συντά¬ 
χθηκε από τον Τοπογράφο Μηχανικό Μηνά Λιόκουρα και 
το οποίο ελέγχθηκε ως προς την ακρίβεια της αποτύπω¬ 
σης από την Τοπογράφο Μηχανικό της ΤΥΔΚ Ν. Μεσση- 
νίαςτην 5.11.98 και θεωρήθηκε την ίδια ημερομηνία όπως 
ορίζουν οι διατάξεις του άρθρου 20 του Ν. 719/77. 

- Στο Τοπογραφικό διάγραμμα καθορίσθηκε από την 
αρμόδια Επιτροπή όπως πιο πάνω αναφέρεται η οριο- 
γραμμή του αιγιαλού με κόκκινη συνεχόμενη πολυγωνική 
γραμμή και με στοιχεία Α1, Α2, Α3, Α4, Α5, Α6, Α7, Α8, Α9, 
Α10,Α11,Α12,Α13,Α14,Α15,Α16,Α17,Α18,Α19της οποί¬ 
ας οι κορυφές εξασφαλίζονται με συντεταγμένες του 
Κρατικού δικτύου. 

- Την οριογραμμή της παραλίας με κίτρινη συνεχόμενη 
πολυγωνική γραμμή και με στοιχεία Π1, Π2, Π3, Π4, Π5, 
Π6, Π7, Π8, Π9, ΠΙΟ, Π11, Π12, Π13, Π14, Π15, Π16, Π17, 
Π18, Π19 της οποίας οι κορυφές εξασφαλίζονται με συ¬ 
ντεταγμένες του Κρατικού δικτύου. 

- Αποφαίνεται ότι δεν υφίσταται παλαιός αιγιαλός. 

- Η παρούσα απόφαση μαζί με την έκθεση και το διά¬ 
γραμμα της Επιτροπής να δημοσιευθούν στην Εφημερί¬ 
δα της Κυβερνήσεως. 

Αθήνα, 22 Φεβρουάριου 2000 

Ο Γενικός Γραμματέας 
ΧΑΡΗΣ ΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 

ΑΙΓΙΑΛΟΥ ΚΑΙ ΠΑΡΑΛΙΑΣ 
στη θέση Καλαμάκι Αχλαδοχωρίου, 
προ και της ιδιοκτησίας 
Νικητόπουλου Ιωάννη. 

Η κάτωθι υπογεγραμμένη επιτροπή, αρμοδία για τον δι¬ 
οικητικό καθορισμό ορίων αιγιαλού και παραλίας, αποτε- 
λούμενη από τους: 

1. Ηλιόπουλο Γεώργιο, Φοροτεχνικό ΠΕ, Προϊστάμενο 
της Κτηματικής Υπηρεσίας Ν. Μεσσηνίας. 

2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Παπανικολόπουλο Νικόλαο, Αντιπλοίαρχο Λ.Σ., Λιμε¬ 
νάρχη Καλαμάτας. 

Μετέβη σήμερα, 21-1-1999, ημέρα Πέμπτη,στην παρα¬ 
λιακή περιοχή Καλαμακίου, η οποία ευρίσκεται εντός των 
τέως διοικητικών ορίων πρώην κοινότητας Αχλαδοχωρί¬ 
ου καιπροτης ιδιοκτησίας Ιωάννη Νικητόπουλου, κατόπιν 


της από 6-11-1999 αίτησης του τελευταίου, προς διενέρ¬ 
γεια αυτοψίας με σκοπό τον καθορισμό των ορίων αιγια- 
λού και παραλίας στην περιοχή. 

Αφού έλαβε υπόψη. 

α).Τις διατάξεις του Α.Ν.2344/1940 περί αιγιαλού και 
παραλίας. 

β).Τις διατάξεις του άρθρου 23 του Ν. 1337/1983. 

γ).Τιςδιατάξειςτου άρθρου 13του Ν.1078/1980. 

δ).Το άρθρο 100 του Π.Δ. 284/1988. 

ε) .Το από 2-11-1998 τοπογραφικό διάγραμμα, το οποίο 
συνέταξε ο Τοπογράφος Μηχανικός Μηνάς Λιόκουρας, 
ήλεγξε την 5-11-1998 η Τοπογράφος Μηχανικός της 
ΤΥΔΚ Ν. Μεσσηνίας Χριστίνα Λυκουργιά και θεώρησε κα¬ 
τά την αυτή ημερομηνία ο Προϊστάμενος της αυτής Υπη¬ 
ρεσίας Πολιτικός Μηχανικός Χαράλαμπος Λυμπερόπου- 
λος, αποτελείται από δύο (2) πινακίδες, είναι δε κλίμακας 
1:500. 

στ) Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην επι 
τροπή. 

ζ) Την εκ της αυτοψίας σχηματισθείσα αντίληψη περί 
του εύρουςτου διαβρεχομένου χερσαίου χώρου, κατάτις 
μέγιστες πλην συνήθεις αναβάσεις των κυματισμών. 

η) Τη μορφολογία της περιοχής, ως επίσης και την κα¬ 
τάσταση της ακτής. 

θ) Το εύρος, της προ της υπό οριοχάραξη ακτής, ανοι¬ 
κτής θαλάσσης. 

ι) Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατάσταση, 
δεν εξυπηρετεί επαρκώς τους σκοπούς του άρθρου 7 
παρ.1 του Α.Ν. 2344/1940, αποφασίζει: 

1 ον. Τον επί του διαγράμματος καθορισμό της γραμμής 
του αιγιαλού, σύμφωνα με τις επί του εδάφους διαπιστώ¬ 
σεις της, με κόκκινη πολυγωνική γραμμή Α1, Α2, Α3, Α4, 
Α5, Α6, Α7, Α8, Α9, Α10, Α11, Α12, Α13, Α14, Α15, Α16, Α17, 
Α18, Α19, δέκα εννέα (19) συνολικά σημείων. 

2ον. Την δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8, 
Π9, ΠΙΟ, Π11, Π12, Π13, Π14, Π15, Π16, Π17, Π18, Π19, 
δέκα εννέα (19) συνολικά σημείων. 

3ον.Δεν διαπιστώθηκε η ύπαρξη παλαιού αιγιαλού, 
σύμφωνα μετιςπροβλέψειςτου άρθρου 2 παρ. 3του Α.Ν. 
2344/1940 και της υπ’ αριθμόν 207/1994 Γνωμοδότησης 
του Ν.Σ.Κ. 

Η Επιτροπή 

ΗΛΙΟΠΟΥΛΟΣ ΓΕΩΡΓΙΟΣ 
ΓΕΩΡΓΙΟΣ ΒΛΑΧΟΣ 
ΠΑΠΑΝΙΚΟΛΟΠΟΥΛΟΣ ΝΙΚ. 



























- Μιρ*·* 

Αριθ. 103 (2) 

Κήρυξη αναδασωτέας έκτασης εμβαδού 7009,64 τ.μ. στη 
Δασική Θέση «Δενδρούδι» Δήμ. Διαμερίσματος Με- 
ταγγιτσίου Δ. Σιθωνίας. Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις Διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις Διατάξεις του Ν. 998/79 «Περί Προστασίας Δα¬ 
σών» κ.λ,π. και ειδικότερα. 

I. Του Άρθρου 41 παρ. 1 

II. Του άρθρου 38 

3. Τις Διαταγές του Υπουργείου Γεωργίας. 

I. 160417/1180/8-8-80 

II. 182447/3049/24-9-80 

4. Την με Αριθμό 58/11.1.2000 Πρόταση του Δασαρχεί¬ 
ου Πολυγύρου. 

5. Τις διατάξεις του άρθρου 1 παρ. 2 του Ν. 2503/97 
«Μεταβίβαση αρμοδιοτήτων στον Γενικό Γραμματέα Πε¬ 
ριφέρειας». 

6. Την με αριθμό 4065/99 Απόφαση Γενικού Γ ραμματέα 
Περιφέρειας Κεντρικής Μακεδονίας «Κατανομή αρμοδιο¬ 


τήτων στους προϊσταμενουςτων Δασικών Υπηρεσιών», 
αποφασίζουμε: 

Κηρύσσουμε αναδασωτέα έκταση εμβαδού επτά χιλιά¬ 
δων εννέα και εξήντα τέσσερα τετρ. μέτρα (7009,64 τ.μ.) 
στη δασική θέση Δενδρούδι Δημ. Διαμερίσματος Μεταγ- 
γιτσίου Δήμου Σιθωνίας Ν. Χαλκιδικής, με σκοπό την προ¬ 
στασία και την αναδάσωση με φυσική αναγέννηση ή τε¬ 
χνητή αναδάσωση, που καταστράφηκε ολοσχερώς από 
εκχέρσωση από το 1971 έως του έτους 1999. 

Η έκταση αυτή προσδιορίζεται από τα στοιχεία ΓΔΕ- 
ΖΗΟ ...ΧΨ και συνορεύει: 

Βόρεια: Με δημόσια δασική έκταση. 

Νότια: Με φερόμενη ιδιοκτησία Κάκου Ευάγγελου. 

Ανατολικά: Με δημόσια δασική έκταση. 

Δυτικά: Με ΔΔΕ και αγροτικό δρόμο 1 φερόμενη ιδιο¬ 
κτησία Κάκου όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πολύγυρος, 13 Ιανουάριου 2000 

Με εντολή Γενικού Γ ραμματέα Περιφέρειας 
Ο Διευθυντής Δασών Ν. Χαλκιδικής 
I. ΓΚΙΟΥΜΟΥΣΙΔΗΣ 

Περιοχής Μεταγγιτσίου στο οποίο φαίνεται η δασική έκταση συνολικού 
εμβαδού 7009,64 τ.μ. 

► Δασική θέση: Δενδρούδι 
Γεωγρ. Μήκος: 23° 40" 

Γεωγρ. Πλάτος: 40ο 19' ΚΛΙΜΑΚΑ: 1:50.000 


ΥΠΟΜΝΗΜΑ 


ΜΡΜίΗ&Ι Δασική έκταση που εκχερσώθηκε παράνομα 
- Επαρχιακό οδικό δίκτυο 
—-ν;-; Ρέμα 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




